บิ๊กหม่ำ

บิ๊กหม่ำ เป็นรายการวาไรตี้โชว์ของ บริษัท บั้งไฟ สตูดิโอ จำกัด โดยมี บริษัท เวิร์คพอยท์ เอ็นเทอร์เทนเมนท์ จำกัด (มหาชน) เป็นผู้จัด  ออกอากาศทุกวันเสาร์ เวลา 14.00 - 14.45 น. ทาง ช่อง 3 เริ่มออกอากาศครั้งแรก วันเสาร์ที่ 16 มกราคม พ.ศ. 2553 โดยมี เพ็ชรทาย วงษ์คำเหลา (หม่ำ จ๊กมก) เป็นพิธีกรดำเนินรายการ  
รายการออกอากาศครั้งสุดท้ายก่อนหยุดการออกอากาศ ในวันที่ 30 เมษายน พ.ศ. 2554 โดยทางสถานีนำภาพยนตร์เรื่องยาวมาฉายแทน 

**รูปแบบรายการ**
เดิมรายการ บิ๊กหม่ำ คือรายการหม่ำโชว์ ซึ่งเคยออกอากาศทุกคืนวันเสาร์ ทางสถานีวิทยุโทรทัศน์กองทัพบกช่อง 5 แต่สิ่งที่เปลี่ยนไปคือฉากของรายการ และการแต่งกายของพิธีกร เพื่อให้เข้ากับวันและเวลาออกอากาศใหม่  โดยยังคงรูปแบบการนำเสนอหลักของรายการเดิม 
ในระยะแรกของการออกอากาศ รายการ บิ๊กหม่ำ มีช่วงหลัก 3 ช่วง คือ สวัสดีปีหม่ำ, หม่ำเห่าใบตองแห้ง และ หม่ำมีศรีสุข ไม่นับช่วงเปิดรายการ และช่วงพิเศษ  แต่เดือนตุลาคม 2553 เป็นต้นมา รายการได้มีการปรับเปลี่ยนช่วงใหม่ โดยเริ่มมีช่วง คุยแบบหม่ำๆ , บิ๊กหม่ำ บิ๊กเพลง  และ บิ๊กหม่ำ บิ๊กเดี่ยว จนกระทั่งเดือนมกราคม 2554 รายการปรับเปลี่ยนอีกครั้ง โดยได้เพิ่มช่วง หม่ำแฟมิลี่ ในภายหลัง

**พิธีกรรับเชิญ**
รายการในปีแรก จะมีพิธีกรฝ่ายหญิงมาร่วมดำเนินรายการ (ยกเว้นเทปวันที่ 15 พฤษภาคม และ 5 มิถุนายน 2553 ที่มีพิธีกรรับเชิญเป็นผู้ชาย) โดยช่วงเปิดตัวจะมี ท็อฟฟี่ ตลกหกฉาก (ศิวดล จันทนเสวี) มาเดินควงคู่ และยังทำหน้าที่เป็นผู้ช่วยพิธีกรอีกด้วย  แต่เทปวันที่ 22 มกราคม 2554 เป็นต้นมา รายการมีการปรับเปลี่ยนช่วงต่างๆ จึงเหลือพิธีกรหลัก คือ หม่ำ และจะมี ท็อฟฟี่ มาร่วมสร้างสีสันเป็นบางครั้งบางคราว     
รายนามพิธีกรรับเชิญ มีดังนี้  
# อชิรญาณ์ ภีระภัทร์กุญช์ชญา (หนูจ๋า) (16 มกราคม 2553)
# ณปภา ตันตระกูล (แพท) (23, 30 มกราคม 2553)
# ศิรพันธ์ วัฒนจินดา (นุ่น) (6 กุมภาพันธ์, 13 มีนาคม, 3 เมษายน 2553)
# หยาดทิพย์ ราชปาล (หยาด) (13, 20 กุมภาพันธ์ 2553)
# สุนิสา เจทท์ (วิกกี้) (27 กุมภาพันธ์, 6 มีนาคม 2553)
# ยศวดี หัสดีวิจิตร (โย) (20 มีนาคม, 10 เมษายน 2553)
# ปวริศา เพ็ญชาติ (แหวน แหวน) (17, 24 เมษายน 2553)
# ขวัญข้าว เศวตวิมล (แพง) (1, 8 พฤษภาคม 2553)
# สหรัถ สังคปรีชา (ก้อง) (15 พฤษภาคม,5 มิถุนายน 2553)
# พัชรศรี เบญจมาศ (กาละแมร์) (29 พฤษภาคม,26 มิถุนายน 2553)
# สุดารัตน์ บุตรพรหม (ตุ๊กกี้ สามช่า) (12,19 มิถุนายน 2553)
# อารยา เอ ฮาร์เก็ต (ชมพู่) (3,10 กรกฎาคม 2553)
# นาตาลี เดวิส (17,24 กรกฎาคม 2553)
# เจนนิเฟอร์ คิ้ม (31 กรกฎาคม,7 สิงหาคม 2553)
# คีรติ-รมิตา มหาพฤกษ์พงศ์ (ยิปซี-ยิปโซ) (14,21 สิงหาคม 2553)
# เปรมสินี รัตนโสภา (ครีม) (28 สิงหาคม,4 กันยายน 2553)
# ศรัณย์รัชต์ วิสุทธิธาดา (ลีเดีย) (11,18 กันยายน 2553)
# พิมพ์อักษิพร วินโกมินทร์ (เมจิ) (25 กันยายน, 9 ตุลาคม 2553)
# กัลยา จิรชัยศักดิ์เดชา (มด ทรีจี) (16, 23 ตุลาคม 2553)
# อรนภา กฤษฎี (ม้า) (30 ตุลาคม, 6 พฤศจิกายน 2553)
# ไดอาน่า จงจินตนาการ (ได๋) (20, 27 พฤศจิกายน 2553)
# เมย์ เฟื่องอารมย์ (4, 11 ธันวาคม 2553)
# ปนัดดา วงศ์ผู้ดี (บุ๋ม) (18, 25 ธันวาคม 2553)
# รัชวิน วงศ์วิริยะ (ก้อย) (1 มกราคม 2554)
# ตรีชฎา เพชรรัตน์ (ปอย) (8 มกราคม 2554)
# สุจิรา อรุณพิพัฒน์ (นุ้ย) (15 มกราคม 2554)

**ช่วงของรายการ**

**ช่วงของรายการในระยะแรก**

**สวัสดีปีหม่ำ**
เป็นช่วงที่เปิดโอกาสให้ ศิลปิน นักร้อง ทุกค่ายทุกแนว มาโชว์เพลงล่าสุด พร้อมทั้งแสดงความสามารถต่างๆ ร่วมกับพิธีกร(ผู้ดำเนินช่วง: หม่ำ, พิธีกรรับเชิญ)

**หม่ำเห่าใบตองแห้ง**
เป็นช่วงที่ให้ศิลปินตลก หรือ คณะตลก มาแสดงตลกร่วมกับพิธีกร บางครั้งจะเชิญนักแสดงมืออาชีพ นักพูด นักวิชาการ หมอดู มาพูดคุยเพื่อเป็นการเปลี่ยนบรรยากาศ (ผู้ดำเนินช่วง: หม่ำ)

**หม่ำมีศรีสุข**
เป็นช่วงที่เปิดโอกาสให้ผู้ที่มีความสามารถในการเต้นรำ หรือมีความพิสดาร มาแสดงความเป็นตัวตนของตนเอง (ผู้ดำเนินช่วง: หม่ำ, พิธีกรรับเชิญ)

**ช่วงของรายการในระยะหลัง**

**ช่วงเปิดรายการ**
เป็นช่วงที่เปิดโอกาสให้ ศิลปิน นักร้อง ทุกค่ายทุกแนว มาโชว์เพลงล่าสุด พร้อมพูดคุยเล็กน้อย หรือมีข่าวคราวความเคลื่อนไหว 

**คุยแบบหม่ำๆ**
เป็นช่วงที่มี ศิลปิน นักแสดง หรือ บุคคลสำคัญในวงการต่างๆ มาพูดคุยเรื่องส่วนตัวหรือผลงานของตัวเอง อย่างสนุกสนานเป็นกันเอง

**หม่ำแฟมิลี่**
เป็นช่วงที่เชิญครอบครัวดารา 2 ครอบครัว มานั่งตอบคำถามปะทะกันเพื่อแลกของรักของหวง 

**บิ๊กหม่ำ บิ๊กเดี่ยว**
เป็นช่วงที่ศิลปินตลก นักแสดง นักพูด นักวิชาการ มาโชว์เดี่ยวด้วยการพูดคุยเรื่องส่วนตัว หรือเรื่องที่เป็นประโยชน์ต่อผู้ชม

**บิ๊กหม่ำ บิ๊กเพลง**
เป็นช่วงที่เปิดโอกาสให้ผู้แข่งขันทางบ้าน 2 ท่าน มาร้องเพลงตามโจทย์ที่กำหนด ซึ่งทางรายการมี 4 หมวด หมวดละ 5 เพลง ให้ผู้แข่งขันแต่ละท่านเลือกเพียงหมวดเดียว โดยต้องร้องเพลงให้ถูกครบทุกเพลง ถึงจะได้เป็นแชมป์ประจำสัปดาห์เพื่อผ่านเข้าแข่งขันในสัปดาห์ถัดไป หากครองแชมป์ 10 สัปดาห์จะได้รับทุนการศึกษามูลค่าร่วมครึ่งแสนบาท  แต่ในบางโอกาสจะพักการประกวดให้เป็นช่วงพิเศษ โดยมีดารานักแสดง 2 ท่านมาแข่งขันร้องเพลง

**บิ๊กหม่ำ ก็อตทาเลนต์**
เป็นช่วงย่อยพิเศษแนะนำรายการ ไทยแลนด์ก็อตทาเลนต์ โดยเสนอคลิปวิดีโอตัวอย่างจากรายการ ก็อตทาเลนต์ ของประเทศต่างๆโดยช่วงดังกล่าวเป็นช่วงในการโปรโมตรายการไทยแลนด์ก็อตทาเลนต์ที่ยังไม่ออกอากาศ

**ระยะเวลาในการออกอากาศ**

**การงดออกอากาศ**
 วันเสาร์ที่ 22 พฤษภาคม 2553 : งดออกอากาศชั่วคราวเนื่องจากสถานีถูกวางเพลิง ไม่สามารถออกอากาศรายการปกติได้ จึงเปลี่ยนผังรายการโดยนำภาพยนตร์เรื่อง เมล์นรก หมวยยกล้อ มาฉายแทน- วันเสาร์ที่ 2 ตุลาคม 2553 : เนื่องจากมีการถ่ายทอดสด การแข่งขันเทนนิส พีทีที ไทยแลนด์ โอเพ่น 2010 รอบรองชนะเลิศ- วันเสาร์ที่ 9 ตุลาคม 2553 : เลื่อนเวลาเป็น 14.00 น. เนื่องจากมีการถ่ายทอดสดฟุตบอลระหว่าง ทีมชาติไทย พบกับ เลสเตอร์ซิตี- วันเสาร์ที่ 13 พฤศจิกายน 2553 : เนื่องจากมีการถ่ายทอดสดการแข่งขันกีฬาเอเชี่ยนเกมส์

**ดูเพิ่ม**
 หม่ำโชว์

**อ้างอิง**
หมวดหมู่:รายการโทรทัศน์ช่อง 3
หมวดหมู่:รายการโทรทัศน์โดยเวิร์คพอยท์ เอ็นเทอร์เทนเมนท์
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2553
หมวดหมู่:รายการปกิณกะทางโทรทัศน์ไทยในคริสต์ทศวรรษ 2010
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2554